Document ID: 31983L0574

31983L0574
L 332/38
JURNALUL OFÍCIAL AL UNIUNII EUROPENE
DIRECTIVA CONSILIULUI
din 26 octombrie 1983
de modificare pentru a treia oară a Directivei 76/768/CEE privind apropierea legislației statelor membre cu privire la produsele cosmetice
(83/574/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 100,
având în vedere propunerea Comisiei (1),
având în vedere avizul Adunării parlamentare (2),
având în vedere avizul Comitetului Economic și Social (3),
întrucât, în temeiul articolului 11 din Directiva 76/768/CEE (4), modificată ultima dată de Directiva 83/496/CEE (5), Comisia, pe baza rezultatelor ultimelor cercetări științifice și tehnice, înaintează Consiliului propuneri corespunzătoare stabilind liste cu substanțe permise;
întrucât, pe baza ultimelor cercetări științifice și tehnice, poate fi stabilită o listă cu substanțe autorizate ca filtre pentru ultraviolete;
întrucât modificările necesare pentru adaptarea anexei VII la progresul tehnic trebuie, de asemenea, adaptate în conformitate cu procedura Comitetului stabilită de Directiva 76/768/CEE;
întrucât indicarea datei de expirare pentru produse cosmetice a căror perioadă de stabilitate este mai mică de trei ani, prevăzută la articolul 6 alineatul (1) litera (c) din Directiva 76/768/CEE, nu se justifică în cazul produselor cosmetice care se mai pot folosi după această perioadă; întrucât de aceea este mai potrivită indicarea datei valabilității minime,
ADOPTĂ PREZENTA DIRECTIVĂ:
Articolul 1
Directiva 76/768/CEE se modifică după cum urmează:
1.
Se adaugă anexa VII, sub forma anexei care urmează. Aceasta enumeră filtrele pentru ultraviolete care pot fi incluse în produsele cosmetice în condițiile stabilite în continuare.
2.
La articolul 4 se adaugă următoarele:
„(g)
filtrele UV, diferite de cele enumerate la anexa VII partea 1;
(h)
Filtrele UV enumerate la anexa VII partea 1, în afara limitelor și condițiilor stabilite dincolo de limitele și în afara condițiilor stabilite în aceasta.”
3.
La articolul 5 se adaugă următoarele paragrafe:
„Până la 31 decembrie 1988, statele membre permit introducerea pe piață a produselor cosmetice conținând filtre UV enumerate în anexa VII partea 2, în limitele și în condițiile stabilite.
La 1 ianuarie 1989, aceste filtre UV sunt:
-
definitiv permise (anexa VII partea 1),
-
sau definitiv interzise (anexa II),
-
sau menținute în anexa VII partea 2 pentru o perioadă specificată,
-
sau eliminate din toate anexele.”
4.
La articolul 6 alineatul (1), litera (c) se înlocuiește cu:
„(c)
Data valabilității minime. Data valabilității minime a unui produs cosmetic este data până la care acel produs, păstrat în condiții corespunzătoare, continuă să îndeplinească funcția sa inițială și, în special, rămâne în conformitate cu articolul 2.
Se indică prin cuvintele «A se folosi de preferință înainte de sfârșitul…», urmate:
-
de dată,
-
sau de o indicație care apare pe etichetă.
După caz, la această informație se adaugă o indicație a condițiilor care trebuie îndeplinite pentru a garanta valabilitatea indicată.
Data se exprimă clar și cuprinde luna și anul, în această ordine. Indicarea datei valabilității nu este obligatorie pentru produsele cosmetice a căror valabilitate minimă depășește 30 de luni;”.
5.
(a)
La articolul 6 alineatul (1) litera (d), expresia „Anexele III, IV și VI” se înlocuiește cu expresia „Anexele III, IV, VI și VII”.
(b)
La articolul 8 alineatul (2) primul paragraf, expresia „Anexele II - VI” se înlocuiește cu expresia „Anexele II - VII”.
(c)
La articolul 8 alineatul (2) al doilea paragraf, expresia „Anexele III - VI” se înlocuiește cu expresia „Anexele III -VII”.
Articolul 2
(1) Statele membre adoptă măsurile necesare pentru a se asigura că, începând cu 1 ianuarie 1987, nici producătorii, nici importatorii stabiliți pe teritoriul Comunității nu introduc pe piață produse care nu îndeplinesc cerințele prezentei directive.
(2) Statele membre adoptă toate măsurile necesare pentru a se asigura că produsele menționate la alineatul (1) nu pot fi vândute sau puse la dispoziția consumatorului final după 31 decembrie 1988.
Articolul 3
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1984. Statele membre informează de îndată Comisia cu privire la aceasta.
(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
Articolul 4
Prezenta directivă se adresează statelor membre.
Adoptată la Luxemburg, 26 octombrie 1983.

Labels: 3
1
15